Мирсаид Миршакар

Мирсаид Миршакар — тәжік-совет ақыны, қоғам қайраткері, Тәжікстанның халық ақыны.

1944 жылдан КПСС мүшесі. Кедей шаруа отбасында туған. Өлеңдері 1930 жылдан жарияланып келеді. Тұңғыш поэмасы  — «Жеңіс туы» өзі бірге жұмыс істеген «Вахшстрой» құрылысшыларына, ал алғашқы өлеңдер жинағы — «Жастық көктемі» Тәжікстандағы колхоз құрылысына арналған. Миршакар творчествосы тәжік совет әдебиетінде эпикалық жанрдағы сюжетті өлеңдердің дамуына елеулі әсер етті.

«Жеңіс туы», «Алтын қыстақ», «Алынбас Пяндж» поэмалары үшін оған 1950 жылы КСРО Мемлекеттік сыйлығы берілді.

Ол екі рет Ленин орденімен, басқа да ордендермен және медальдармен марапатталған.

 Сілтемелер 
 Миршакар, Мирсаид — Краткая литературная энциклопедия

Санат:Тәжік ақындары
Санат:Ленин орденінің иегерлері
Санат:Сталиндік сыйлықтың иегерлері